text: সাংবাদিক হেদায়েৎ ৩ দিনের রিমান্ডে সাংবাদিক হেদায়েৎ ৩ দিনের রিমান্ডে – DailyKhaborerAlo | ডেইলী খবরের আলো
  সংসদ নির্বাচনের ফলাফলকে বিতর্কিত করার অভিযোগে দায়ের ডিজিটাল নিরাপত্তা আইনের মামলায় ইংরেজি দৈনিক ঢাকা ট্রিবিউন ও নিউজ পোর্টাল বাংলা ট্রিবিউনের খুলনা প্রতিনিধি হেদায়েৎ হোসেন মোল্লার তিন দিনের রিমান্ড মঞ্জুর করেছেন আদালত।
  বুধবার দুপুরে খুলনা জুডিশিয়াল ম্যাজিস্ট্রেট আদালত-৩ এর বিচারক নয়ন বিশ্বাস এ আদেশ দেন।
  সোমবার রাতে বটিয়াঘাটা উপজেলা নির্বাহী কর্মকর্তা দেবাশীষ চৌধুরী খুলনা-১ আসনে ঘোষিত ফলাফল বিতর্কিত ও প্রশ্নবিদ্ধ করার অভিযোগে ঢাকা ট্রিবিউনের খুলনা প্রতিনিধি হেদায়েৎ হোসেন মোল্লা ও দৈনিক মানবজমিন পত্রিকার স্টাফ রিপোর্টার রাশিদুল ইসলামকে আসামি করে বটিয়াঘাটা থানায় মামলা করেন।